b'\n_START_ARTICLE_\nAzmol\n_START_PARAGRAPH_\nAzmol (\xd0\x9e\xd0\x90\xd0\x9e \xd0\x90\xd0\xb7\xd0\xbe\xd0\xb2\xd1\x81\xd0\xba\xd0\xb8\xd0\xb5 \xd1\x81\xd0\xbc\xd0\xb0\xd0\xb7\xd0\xba\xd0\xb8 \xd0\xb8 \xd0\xbc\xd0\xb0\xd1\x81\xd0\xbb\xd0\xb0, Azovan voiteluaineet ja \xc3\xb6ljytuotteet) on Ukrainan Naftogazin omistama \xc3\xb6ljynjalostusyhti\xc3\xb6. Yhti\xc3\xb6n ulkomaanvienti suuntautuu mm. Romaniaan ja Uzbekistaniin. Ulkomaansuhteista merkitt\xc3\xa4v\xc3\xa4 on my\xc3\xb6s Castrol Marine Oil, jonka kanssa yhteisty\xc3\xb6ss\xc3\xa4 Azmol tuottaa laivojen moottoreihin voiteluaineita. Muita Azmolin tuotteita ovat bitumi, maalit ja pinnank\xc3\xa4sittelyaineet sek\xc3\xa4 pakkausmateriaalit._NEWLINE_Azmol oli my\xc3\xb6s vuonna 2005 j\xc3\xa4rjest\xc3\xa4m\xc3\xa4ss\xc3\xa4 seitsem\xc3\xa4tt\xc3\xa4 Dneprin rallia, ja yhti\xc3\xb6ll\xc3\xa4 oli siell\xc3\xa4 oma joukkue. N4-luokassa yhti\xc3\xb6n ajajista Valeri Razumovski parinaan Igor Sultanov voitti mestaruuden ja Sergei Perets parinaan Kirill Nesvit saavutti kolmannen sijan.'